ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๘ (พ.ศ. ๒๕๒๖)เรื่องกำหนดหลอดไฟวาวแสงหรือฟลูออเรสเซนต์ (FLUORESCENT) เป็นสินค้าที่ควบคุมฉลาก[๑] อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ หลอดไฟวาวแสงหรือฟลูออเรสเซนต์ หมายความว่าหลอดที่เปล่งแสงออกมาจากสารฟลูออเรสเซนต์ที่เคลือบอยู่บนผิวภายในของหลอดเนื่องจากถูกกระตุ้นโดยรังสีอัลตราไวโอเลตที่เกิดจากกระบวนการปล่อยประจุผ่านไอปรอทที่ความดันต่ำระหว่างไส้หลอดทั้งสองไส้สำหรับให้แสงสว่างเพื่อการใช้งานทั่วไปแต่ไม่รวมถึงหลอดไฟวาวแสงที่ให้แสงสว่างเป็นสีต่าง ๆซึ่งปกติใช้ให้สำหรับการประดับหรือตกแต่งข้อ๒ให้หลอดไฟวาวแสงเป็นสินค้าที่ควบคุมฉลากข้อ๓หลอดไฟวาวแสงที่มีกำลังไฟฟ้าที่กำหนดตั้งแต่ ๑๐ วัตต์ (W) ถึง ๔๐วัตต์ (W) ซึ่งจะนำออกขาย ต้องจัดให้มีฉลากตามข้อ ๔ ปิดหรือติดไว้ที่ตัวหลอดไฟวาวแสง และต้องจัดให้มีฉลากตามข้อ ๕ปิดหรือติดไว้ที่ห่อหรือภาชนะบรรจุข้อ๔ ฉลากที่หลอดไฟวาวแสงนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญดังต่อไปนี้(๑)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้าในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าถ้าผู้ผลิตหรือผู้นำเข้ารายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของผู้ผลิตหรือผู้นำเข้าก็ได้(๒)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร W แทนก็ได้(๓)ค่าการให้แสงที่กำหนด โดยระบุหน่วยเป็นลูเมน หรือมีตัวอักษร lm แทนก็ได้(๔)ลักษณะของสี เช่น เดย์ไลท์ (Daylight) ไวท์ (White)วอร์มไวท์ (Warm White) ซึ่งจะระบุเป็นภาษาอังกฤษก็ได้หรือจะใช้ตัวอักษรย่อของคำว่าเดย์ไลท์ (Daylight) ไวท์ (White) วอร์มไวท์ (Warm White) แล้วแต่กรณี ก็ได้(๕)หลอดไฟวาวแสงประเภทที่ไม่ต้องใช้สตาร์เตอร์ (Starter) ให้มีคำว่า ไม่ต้องใช้สตาร์เตอร์ หรือมีสัญลักษณ์แทนก็ได้ข้อ๕ฉลากที่ห่อหรือภาชนะบรรจุหลอดไฟวาวแสงนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าถ้าผู้ผลิตหรือผู้นำเข้ารายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของผู้ผลิตหรือผู้นำเข้าก็ได้(๒)คำว่า หลอดไฟวาวแสง หรือ หลอดฟลูออเรสเซนต์(๓)ชื่อประเทศที่ผลิต(๔)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร W แทนก็ได้(๕)ค่าการให้แสงที่กำหนด โดยระบุหน่วยเป็นลูเมน หรือมีตัวอักษร lm แทนก็ได้(๖)[๒] อายุการใช้งานที่กำหนดโดยระบุหน่วยเป็นชั่วโมง(๗)ลักษณะของสี เช่น เดย์ไลท์ (Daylight) ไวท์ (White)วอร์มไวท์ (Warm White) ซึ่งจะระบุเป็นภาษาอังกฤษก็ได้หรือจะใช้ตัวอักษรย่อของคำว่าเดย์ไลท์ (Daylight) ไวท์ (White) วอร์มไวท์ (Warm White) แล้วแต่กรณีก็ได้(๘)หลอดไฟวาวแสงประเภทที่ไม่ต้องใช้สตาร์เตอร์ (Starter) ให้มีคำว่า ไม่ต้องใช้สตาร์เตอร์ หรือมีสัญลักษณ์แทน ก็ได้ข้อ ๖[๓]ประกาศนี้ไม่ใช้บังคับแก่หลอดไฟวาวแสงที่ผลิตเพื่อการส่งออกซึ่งได้ปฏิบัติตามเงื่อนไขดังต่อไปนี้(๑) หลอดไฟวาวแสงดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า สำหรับส่งออกเท่านั้นหรือเป็นภาษาอังกฤษว่า ForExport Only(๒)หลอดไฟวาวแสงดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑สิงหาคม ๒๕๒๖มาลดี วสีนนท์ประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๔๖ (พ.ศ. ๒๕๓๒) เรื่องกำหนดหลอดไฟวาวแสงหรือฟลูออเรสเซนต์ (FLUORESCENT) เป็นสินค้าที่ควบคุมฉลาก (ฉบับที่ ๒)[๔]มณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๑๙ มกราคม ๒๕๕๔[๑] ราชกิจจานุเบกษา เล่ม ๑๐๐/ตอนที่ ๑๖๒/ฉบับพิเศษหน้า ๙/๑๒ ตุลาคม ๒๕๒๖[๒] ข้อ ๕ (๖) แก้ไขเพิ่มเติมโดยประกาศคณะกรรมการว่าด้วยฉลาก ฉบับที่ ๔๖ (พ.ศ. ๒๕๓๒) เรื่อง กำหนดหลอดไฟวาวแสงหรือฟลูออเรสเซนต์ (FLUORESCENT) เป็นสินค้าที่ควบคุมฉลาก (ฉบับที่ ๒)[๓]ข้อ ๖ เพิ่มโดย ประกาศคณะกรรมการว่าด้วยฉลากฉบับที่ ๔๖ (พ.ศ. ๒๕๓๒) เรื่องกำหนดหลอดไฟวาวแสงหรือฟลูออเรสเซนต์ (FLUORESCENT)เป็นสินค้าที่ควบคุมฉลาก (ฉบับที่ ๒)[๔]ราชกิจจานุเบกษา เล่ม ๑๐๖/ตอนที่๑๖๓/หน้า ๗๑๔๗/๒๘ กันยายน ๒๕๓๒